10.

Tootespetsifikaadi 5. peatükis asendatakse alapunkti h (korjamisjärgne töötlemine) tekst „Tänapäevase kasvatamise puhul on niisugune praktika jäänud asjakohaseks ja kujutab endast olulist tegurit, mis tagab toodetud mugulate hea kvaliteedi. Pärast valmimist teatab iga kartulikasvataja ühistule oma saagi ja seejärel jagab pakkekotid saagi järgi tähtsuse järjekorda. Pärast kartulite esmast sorteerimist põllul pannakse toode kottidesse ja see läbib kvaliteedikontrolli, mille teeb agronoom kohapeal. Partii, mis leitakse olevat sobiv, saadetakse pakendamisettevõttesse, kus tehakse teine kvaliteedi hindamine, millele järgneb sorteerimine, et kõrvaldada defektsed mugulad. Toode pannakse kottidesse kui kontrollitud toode.“ muudetakse järgmiselt: „Tänapäevases kartulikasvatuses on see tava endiselt sobiv ja üks oluline tegur, mis tagab korjatud seemnekartuliks mõeldud mugulate hea kvaliteedi, samas kui söögikartuliks mõeldud mugulate puhul säilitatakse see tava vabatahtlikuna. Vastasel korral võivad kohalikud kartulikasvatajad pärast saagikoristust ja esimest sorteerimist, mis mugulate ülesvõtmisele peab järgnema, saata söögikartuli tänapäevastesse külmladudesse, mis saare pakendamisüksustel nüüd on (varem neid ei olnud) ja kus söögikartul säilitab oma kvalitatiivsed eriomadused mitu kuud, kuni see tarnitakse lõpptarbijatele kogu Kreekas. Põhjused, miks söögikartuli puhul on õlgedega katmise meetodi kasutamine vabatahtlik, on järgmised: a) söögikartuli mugulatel esineb juhul, kui need viiakse kottides või äärtega puitalustel otse pärast saagikoristust sobivatesse ladustamiskohtadesse ning hoitakse neid sobivates niiskus- ja temperatuuritingimustes, vähem Phthorimaea operculella't, sest nimetatud putuka põhjustatud haigus areneb tänapäevastes külmkambrites aeglasemalt, nagu kohalikud agronoomid on täheldanud, ning b) söögikartuli mugulate viimine kohe pärast saagikoristust külmladudesse võimaldab teha söögikartuli kvaliteedi sorteerimist enne pakendamist partiidena, sest ebajahukaste areneb kiiremini külmseadmetes ning nii ei turustata sellesse haigusesse nakatunud mugulaid. Pärast kartulite esmast sorteerimist põllul pannakse toode kottidesse või äärtega puitalustele ja see läbib eelneva kvaliteedikontrolli, mille teeb agronoom kohapeal. Partii, mis leitakse olevat sobiv, saadetakse pakendamisettevõttesse, kus tehakse teine kvaliteedi hindamine ja sorteerimine, et kõrvaldada defektsed mugulad ja panna need kontrollitud tootena kottidesse või äärtega puitalustele.“ Ka koonddokumendi punktis 3.4 asendatakse tekst „Kõnealused etapid peavad toimuma määratletud geograafilises piirkonnas, sest kohalikud kartulikasvatajad on omandanud oskusteabe, mis tagab varajase saagi saamise tänu kohalike keskkonnatingimuste parimale ärakasutamisele (kartuli maha paneku aja arvestamine lähtuvalt sademetest); pärast korjamist kasutavad nad kindlakskujunenud tehnikat, kattes mugulad õlgedega, et kartuli koor muutuks paksemaks ja transpordile vastupidavamaks ja et väliskihi kahjustused jõuaksid armistuda.“ järgmise tekstiga: „Kõnealused etapid peavad toimuma määratletud geograafilises piirkonnas, sest kohalikud kartulikasvatajad on omandanud oskusteabe, mis tagab varajase saagi saamise tänu kohalike keskkonnatingimuste parimale ärakasutamisele (kartuli maha paneku aja arvestamine lähtuvalt sademetest); pärast korjamist kasutavad nad kindlakskujunenud tehnikat, kattes seemnekartuliks mõeldud mugulad kindlasti õlgedega ja söögikartuli siis, kui seda soovivad, et kartuli koor muutuks paksemaks ja transpordile vastupidavamaks ja et väliskihi kahjustused jõuaksid armistuda.“ Ka koonddokumendi punktis 5.1.C asendatakse tekst „Teine Naxose kartulikasvatajate eripärane viljelusmeetod seisneb korjatud seemnekartuliks mõeldud mugulate jätmises põllul katte all järelvalmima.“ järgmise tekstiga: „Teine Náxose kartulikasvatajate eripärane viljelusmeetod seisneb korjatud seemnekartuliks mõeldud mugulate jätmises põllul katte all järelvalmima. Söögikartuliks mõeldud korjatud mugulate puhul on selle meetodi kasutamine vabatahtlik.“ Koonddokumendi punktis 5.3 (Põhjuslik seos geograafilise piirkonna ja toote erilise kvaliteedi, maine või muude omaduste vahel) asendatakse tekst „Lisaks on Naxose kartulikasvatajatel tavaks, et pärast kartulivõtule järgnenud esimest sorteerimist, mille käigus eemaldatakse võõrkehad ja kahjustatud mugulad, jäetakse seemnekartuliks mõeldud mugulad põllul kuhjadesse ja kaetakse õlekihiga, mille peale asetatakse omakorda kartulivarred, kaitsmaks mugulaid päikese eest. Seega parandab põllul toimuv järelvalmimine kartuli säilitamisvõimet, sest selle käigus muutub kartul tugevamaks ja selle koor paksemaks ning kartul muutub niisiis transpordile vastupidavamaks, samal ajal kui mitmesugused pinnakahjustused armistuvad. See vähendab ka mürgiste glükoalkaloidide sisaldust. Söögikartuliks mõeldud mugulad viiakse kohe pärast korjamist „Patata Naxou“ ladustamise, standardimise, pakendamise ja turustamise ettevõtetesse, kus neid hoitakse sobivates niiskus- ja temperatuuritingimustes.“ järgmise tekstiga: „Lisaks on Náxose kartulikasvatajatel tavaks, et pärast kartulivõtule järgnenud esimest sorteerimist, mille käigus eemaldatakse võõrkehad ja kahjustatud mugulad, jäetakse seemnekartuliks mõeldud mugulad põllul kuhjadesse ja kaetakse õlekihiga, mille peale asetatakse omakorda kartulivarred, kaitsmaks mugulaid päikese eest. Korjatud söögikartuliks mõeldud mugulate puhul on selle õlgedega katmise meetodi kasutamine vabatahtlik. Seega parandab põllul toimuv järelvalmimine kartuli säilitamisvõimet, sest selle käigus muutub kartul tugevamaks ja selle koor paksemaks ning kartul muutub niisiis transpordile vastupidavamaks, samal ajal kui mitmesugused pinnakahjustused armistuvad. See vähendab ka mürgiste glükoalkaloidide sisaldust. Teise võimalusena viiakse söögikartuliks mõeldud mugulad kohe pärast korjamist „Patata Naxou“ ladustamise, standardimise, pakendamise ja turustamise ettevõtetesse, kus neid hoitakse sobivates niiskus- ja temperatuuritingimustes.“ Ka tootespetsifikaadi punkti 6.c I alapunktis (seos toote kvaliteedi ja geograafilise piirkonna vahel) asendatakse tekst „Veel üks Naxose eriline taimekasvatustava, millega seostatakse kohaliku seemnekartuli paremat kvaliteeti, on korjatud mugulate järelvalmimine põllul katte all. See tava ja sellega kaasnev koore kõvenemine võimaldavad vähendada nii teiseseid ründeid kui ka kartuli transpordi käigus kahjustumise tagajärgi (lisa 23). See tava võimaldab ühtlasi vähendada ohtu, et edaspidise töötlemise käigus võiks mugulate glükoalkaloidide (mürk) sisaldus suureneda (lisa 24).“ järgmise tekstiga: „Veel üks Náxose eriline taimekasvatustava, millega seostatakse kohaliku seemnekartuli paremat kvaliteeti, on korjatud mugulate järelvalmimine põllul katte all. See tava ja sellega kaasnev koore kõvenemine võimaldavad vähendada nii teiseseid ründeid kui ka kartuli transpordi käigus kahjustumise tagajärgi (lisa 23). See tava võimaldab ühtlasi vähendada ohtu, et edaspidise töötlemise käigus võiks mugulate glükoalkaloidide sisaldus suureneda (lisa 24). Õlgedega katmise meetodit kasutatakse seemnekartuliks mõeldud mugulate korjamisjärgsel käitlemisel kohustuslikuna ja korjatud söögikartuliks mõeldud mugulate puhul vabatahtlikuna. Kui kohalikud tootjad seda ei tee, võivad nad pärast korjamist ja esimest sorteerimist, mis peab mugulate ülesvõtmisele kindlasti järgnema, viia toodetud söögikartuli tänapäevastesse külmladudesse, mis saare pakendamisüksustel nüüd on (varem neid ei olnud) ja kus söögikartul säilitab oma kvalitatiivsed eriomadused mitu kuud kuni lõpptarbijatele tarnimiseni kogu Kreekas.“ Need muudatused on vajalikud, kuna „Patata Naxou“ kaitstud geograafilise tähisena registreerimise taotluse vastuvõtmisel 2011. aasta märtsis oli suurem osa selle toodangust mõeldud seemneks, samas kui kuuel viimasel aastal on suurem osa „Patata Naxou“ toodangust olnud mõeldud turustamiseks söögikartulina ja ainult väikest osa kasutatakse seemneks. Seda toodangu otstarbe muutust põhjendab asjaolu, et söögikartuli põllul õlgedega katmise meetodi kasutamine on vabatahtlik. Väiksem nõudlus seemneistikute järele on tingitud peamiselt suurest konkurentsist, mida on viimastel aastatel pakkunud Küprose kartul, mida korjatakse varem kui Náxose kartulit ja mis katab seega Kreeka eri piirkondade vajadused varajase kartuli järele. Põllul õlgedega katmise meetod jääb kohustuslikuks seemneistikute puhul, nagu see oli praeguseni, sest kogu selle aja, mil „Patata Naxou“ on õlgedega kaetud, see järelvalmib, kõveneb ja selle koor pakseneb ning see muutub seega transpordile vastupidavamaks, samas kui mitmesugused pinnakahjustused armistuvad. Soovitav on need omadused säilitada, sest seemneistikuid ladustatakse pika aja vältel enne seda, kui tootjad neid järgmisel kasvatushooajal kasutavad, kusjuures neid transporditakse pikkade vahemaade taha kogu Kreekas. See tava võimaldab ühtlasi vähendada ohtu, et seemneistikute edaspidise töötlemise käigus võiks mugulate glükoalkaloidide sisaldus suureneda. Põhjused, miks söögikartuli puhul on õlgedega katmise meetodi kasutamine vabatahtlik, on järgmised: a) söögikartuli mugulatel esineb juhul, kui need viiakse kottides või äärtega puitalustel otse pärast saagikoristust sobivatesse ladustamiskohtadesse ning hoitakse neid sobivates niiskus- ja temperatuuritingimustes, vähem Phthorimaea operculella't, sest nimetatud putuka põhjustatud haigus areneb tänapäevastes külmkambrites aeglasemalt, nagu kohalikud agronoomid on täheldanud, ning b) söögikartuli mugulate viimine kohe pärast saagikoristust külmladudesse võimaldab teha söögikartuli kvaliteedisorteerimist enne pakendamist partiidena, sest ebajahukaste areneb kiiremini külmseadmetes ning nii ei turustata sellesse haigusesse nakatunud mugulaid. Nii aitab toote transport tänapäevastesse külmladudesse pärast saagikoristust ja esimest sorteerimist põllul parandada (söögiks mõeldud) „Patata Naxou“ kvalitatiivseid omadusi. Tekst „pärast valmimist teatab iga kartulikasvataja ühistule oma saagi ja seejärel jagab pakkekotid saagi järgi tähtsuse järjekorda“ jäetakse välja päritolutõendi muutmise tõttu. Lõpuks tuleb märkida, et äärtega puitaluste kasutamist mugulate põllult hilisemasse ladustamiskohta viimiseks õigustab asjaolu, et nii saab kartul vähem kahjustada ja tema kvaliteet halveneb vähem, sest talle saab osaks vähem survet kui kottides transportimise korral; lisaks hingab toode ladustamise ajal paremini ja see tagab pikema säilivusaja.